SET ปิดบวก 5.48 จุด เก็งรัฐบาลจ่อคลอดนโยบายกระตุ้นเศรษฐกิจ-ราคาน้ำมันปรับขึ้นต่อเนื่อง
SET ปิดบวก 5.48 จุด เก็งรัฐบาลจ่อคลอดนโยบายกระตุ้นเศรษฐกิจ-ราคาน้ำมันปรับขึ้นต่อเนื่อง โดยดัชนีปิดตลาดวันนี้ ที่ระดับ 1,711.97 จุด บวก 5.48 จุด หรือ 0.32% มูลค่าการซื้อขาย 5.08 หมื่นล้านบาท 
31 ก.ค. 2562

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,711.97 จุด บวก 5.48 จุด หรือ 0.32% มูลค่าการซื้อขาย 5.08 หมื่นล้านบาท 
10 หุ้นดันดัชนีวันนี้

ด้าน น.ส.อาภาภรณ์ แสวงพรรค ผู้อำนวยการบริหาร ฝ่ายวิจัยหลักทรัพย์ บล.ดีบีเอส วิคเคอร์ส (ประเทศไทย) เปิดเผยว่า ตลาดหุ้นไทยวันนี้ปรับตัวขึ้นสวนทางตลาดหุ้นในภูมิภาคเอเชียที่ปรับตัวลง โดยรับแรงเก็งกำไรจากที่คาดว่ารัฐบาลจะมีมาตรการกระตุ้นเศรษฐกิจ โดยเฉพาะการบริโภคและการท่องเที่ยวเป็นหลัก รวมทั้งได้แรงหนุนราคาน้ำมันที่ปรับตัวขึ้นมาช่วยดันหุ้นกลุ่มพลังงาน
โดยนักลงทุนยังรอติดตามการประชุมธนาคารกลางสหรัฐฯ (เฟด) ซึ่งตลาดคาดว่าจะปรับลดอัตราดอกเบี้ย 0.25% แต่สิ่งที่ยังไม่แน่ใจคือ เฟดจะปรับลดอัตราดอกเบี้ยอีกกี่ครั้งในช่วงที่เหลือของปีนี้ จึงต้องรอดูว่าที่ประชุมจะส่งสัญญาณอย่างไร
สำหรับแนวโน้มการลงทุนในวันพรุ่งนี้ (1 ส.ค.) น.ส.อาภาภรณ์ กล่าวว่า ตลาดฯคงจะแกว่งแคบ แต่ก็ยังมีลุ้นปรับขึ้นได้บ้าง โดยให้แนวต้านไว้ที่ 1,720 จุด ซึ่งหากขึ้นไปทดสอบแล้วไม่สามารถยืนได้ก็ควรจะขายก่อน ส่วนแนวรับให้ไว้ที่ 1,700 จุด
 
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่
SCC     มูลค่าการซื้อขาย  2,003.58 ล้านบาท ปิดที่  434.00 บาท ราคาไม่เปลี่ยนแปลง
CPALL   มูลค่าการซื้อขาย  1,991.61 ล้านบาท ปิดที่   86.75 บาท ลดลง  0.25 บาท
PTTEP   มูลค่าการซื้อขาย  1,871.54 ล้านบาท ปิดที่  135.50 บาท เพิ่มขึ้น 0.50 บาท
SCB     มูลค่าการซื้อขาย  1,764.60 ล้านบาท ปิดที่  137.50 บาท เพิ่มขึ้น 3.00 บาท
PTT     มูลค่าการซื้อขาย  1,636.24 ล้านบาท ปิดที่   47.25 บาท ราคาไม่เปลี่ยนแปลง
 
